**ΑΠΟΣΠΑΣΜΑ**

**Από το πρακτικό της αριθμ. 33ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 286**

**΄Εγκριση διενέργειας πλειοδοτικής δημοπρασίας και καθορισμός των όρων διακήρυξης για την εκμισθωση καλλιεργήσιμης γης της Κοινότητας Ακοντίου στη θέση «ΜΑΡΜΑΡΙΑ» , συνολικής έκτασης 18 στρεμμάτων.**

Στη Λιβαδειά σήμερα 26η Οκτωβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 20013/22-10-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα επτά (7) εκ των οποίων και ένα αναπληρωματικό μέλος ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης 1.Καπλάνης Κωνσταντίνος

2. Καλογρηάς Αθανάσιος 2.Παπαϊωάννου Λουκάς

3. Νταντούμη Ιωάννα

4. Μερτζάνης Κωνσταντίνος Αν και είχαν νόμιμα προσκληθεί

5. Καράβα Χρυσοβαλάντου – Βασιλική

6. Τόλιας Δημήτριος (αναπλ/κό μέλος)

7. Μπράλιος Νικόλαος

8.Καραμάνης Δημήτριος (προσήλθε στο 1ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 6ο θέμα της ημερήσιας διάταξης της υπ΄αριθμ. 20013/22-10-2021 πρόσκλησης (7ο στον Πίνακα θεμάτων Συνεδρίασης), έθεσε υπόψη των μελών το με αριθ. πρωτ.19214/11-10-2021 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται τα παρακάτω:

*Σύμφωνα με το άρθρο 195 παρ. 1 & 2 του ΔΚΚ:*

1. *«Η καλλιεργήσιμη γη του Δήμου ή της Κοινότητας, που περιλαμβάνεται στη δημοτική ή κοινοτική περιφέρεια, αφού βεβαιωθεί ως προς τη θέση, τα όρια και την έκταση, εκμισθώνεται ολόκληρη ή σε τμήματα, με δημοπρασία, που γίνεται ύστερα από απόφαση του δημοτικού ή κοινοτικού συμβουλίου, ανάμεσα σε δημότες κατοίκους του Δήμου ή της Κοινότητας που έχει την κυριότητα της γης, εφόσον στην απόφαση βεβαιώνεται ότι η έκταση δεν είναι απαραίτητη για τις ανάγκες της τοπικής κτηνοτροφίας. Με απόφαση της οικονομικής επιτροπής ή του κοινοτικού συμβουλίου ορίζονται το κατώτατο όριο του μισθώματος και οι λοιποί όροι της δημοπρασίας, και μπορεί να απαγορευθεί να συμμετάσχουν στη δημοπρασία ιδιοκτήτες καλλιεργήσιμων εκτάσεων ορισμένου αριθμού στρεμμάτων.*
2. *Αν η δημοπρασία δεν φέρει αποτέλεσμα, επαναλαμβάνεται ανάμεσα σε όλους τους δημότες, ανεξάρτητα από την έκταση της καλλιεργήσιμης ιδιοκτησία τους.*

*Αν και στην περίπτωση αυτή, η δημοπρασία δεν φέρει αποτέλεσμα, επαναλαμβάνεται και μπορεί να συμμετάσχει σε αυτήν οποιοσδήποτε άλλος».* ***(παρ. 2 άρθρο 195 Ν.3463/06)***

*Με τις διατάξεις του Ν. 4795/2021 – ΦΕΚ 62/Α’/17-4-2021, άρθρο 38 «Αρμοδιότητες Οικονομικής Επιτροπής Δήμου και Περιφέρειας» στην παρ. 4.γ.ιστ αναφέρεται ότι : «Στο τέλος της παρ. 1 του άρθρου 176 του Ν. 3852/2010 (Α’87) προστίθεται η περίπτωση ιστ, σύμφωνα με την οποία, η Οικονομική Επιτροπή «Αποφασίζει για την αγορά, παραχώρηση χρήσης, μίσθωση και εκμίσθωση κινητών και ακινήτων».*

*Επομένως, αρμόδιο αποφασιστικό όργανο, για την εκμίσθωση καλλιεργήσιμης γης, είναι πλέον, η Οικονομική Επιτροπή.*

*Σύμφωνα με το άρθρο 195 παρ. 1 του ΔΚΚ η εκμίσθωση της καλλιεργήσιμης γης γίνεται με δημοπρασία. Αρμόδιο όργανο για τον καθορισμό των όρων της δημοπρασίας είναι η οικονομική επιτροπή (διατάξεις της παρ. 1 άρθρο 72 Ν. 3852/2010, όπως αντικαταστάθηκε με την παρ. 1 του άρθρου 3 του Ν.4623/2019 – ΦΕΚ 134/Α/9-8-2019 και ειδικότερα την παρ. 1θ, σύμφωνα με την οποία : «η οικονομική επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους»).*

*Η δημοτική έκταση που αποτελεί καλλιεργήσιμη γη, επιφάνειας 18 στρεμμάτων στη θέση*

*«ΜΑΡΜΑΡΙΑ» της Τοπικής Κοινότητας Ακοντίου, δε χρησιμοποιείται από το Δήμο ούτε συμβάλλει με κάποιο τρόπο στην εκπλήρωση των αναγκών της τοπικής κτηνοτροφίας.*

*Σύμφωνα με τις διατάξεις του άρθρου 84 παρ. 2 εδάφιο β’ του Ν.4555/2018 (ΦΕΚ*

*133/τ.Α’/19-7-18) «Αρμοδιότητες συμβουλίου Κοινότητας έως και τριακόσιους (300)*

*κατοίκους διατυπώνει επίσης γνώμη στο δημοτικό συμβούλιο για την αξιοποίηση των*

*ακινήτων του Δήμου, που βρίσκονται στην Κοινότητα, την κάθε μορφής εκμίσθωση ή*

*παραχώρηση εκτάσεων εντός των ορίων αυτής, καθώς και την εκποίηση, εκμίσθωση,*

*δωρεάν παραχώρηση χρήσης, ανταλλαγή και δωρεά περιουσιακών εν γένει στοιχείων του*

*δήμου που βρίσκονται στα όρια της Κοινότητας».*

*Με την υπ’ αριθμ. 6/2021 απόφαση του Συμβουλίου της Τοπικής Κοινότητας Ακοντίου, στα όρια του οποίου βρίσκεται η έκταση, σύμφωνα με το άρθρο 129 παρ. 1β vi του ΔΚΚ, γνωμοδότησε ομόφωνα, υπέρ της εκμίσθωσης καλλιεργήσιμης γης, συνολικής έκτασης 18 στρεμμάτων στη θέση «ΜΑΡΜΑΡΙΑ», λόγω λήξης της προηγούμενης σύμβασης.*

*Προτείνεται η εκμίσθωση (ή η εκ νέου εκμίσθωση) της παραπάνω έκτασης, με τη διενέργεια πλειοδοτικής δημοπρασίας, κατά τις διαδικασίες που ορίζει το ΠΔ 270/81 και το άρθρο 195 παρ. 1 & 2 του ΔΚΚ.*

*Σύμφωνα με το άρθρο 1 του ΠΔ 270/81 οι δημοπρασίες για την εκποίηση ή εκμίσθωση πραγμάτων των δήμων διεξάγονται από Επιτροπή, αποτελούμενη για τους Δήμους, από το Δήμαρχο, ως Πρόεδρο της Επιτροπής και από δύο (2) δημοτικούς συμβούλους, με βάση την υπ’ αριθμ. 201/2020 απόφαση Δημοτικού Συμβουλίου.*

*Κατόπιν των ανωτέρω και λαμβάνοντας υπόψη:*

1. *Το άρθρο 195 παρ. 1 & 2 του Ν. 3463/2006 (ΔΚΚ)*
2. *Τις διατάξεις του Ν.3852/10, άρθρο 176 παρ.1 όπως τροποποιήθηκαν από τις διατάξεις του Ν. 4795/2021, άρθρο 38, παρ. 4.γ.ιστ.*
3. *Τις διατάξεις της παρ. 1 άρθρο 72 Ν. 3852/2010, όπως αντικαταστάθηκε με την παρ. 1 του άρθρου 3 του Ν.4623/2019 (ΦΕΚ 134/Α/9-8-2019) και ειδικότερα την παρ. 1θ, σύμφωνα με την οποία : «η οικονομική επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους».*
4. *Τις διατάξεις του Π.Δ/τος 270/81.*
5. *Την υπ’ αριθμ. 6/2021 απόφαση του Συμβουλίου της Τοπικής Κοινότητας Ακοντίου, γνωμοδοτώντας ομόφωνα, υπέρ της εκμίσθωσης καλλιεργήσιμης γης, συνολικής έκτασης 18 στρεμμάτων στην θέση «ΜΑΡΜΑΡΙΑ», στα όρια του οποίου βρίσκεται η έκταση, σύμφωνα με το άρθρο 129 παρ. 1β vi του ΔΚΚ σε συνδυασμό*

*με τις διατάξεις του άρθρου 84 παρ. 2 εδάφιο β’ του Ν.4555/2018*

*(ΦΕΚ 133/τ.Α’/19-7-18) «Αρμοδιότητες συμβουλίου Κοινότητας έως και τριακόσιους (300) κατοίκους διατυπώνει επίσης γνώμη στο δημοτικό συμβούλιο για την αξιοποίηση των ακινήτων του Δήμου, που βρίσκονται στην Κοινότητα, την κάθε μορφής εκμίσθωση ή παραχώρηση εκτάσεων εντός των ορίων αυτής, καθώς και την εκποίηση, εκμίσθωση,*

*δωρεάν παραχώρηση χρήσης, ανταλλαγή και δωρεά περιουσιακών εν γένει στοιχείων*

*του δήμου που βρίσκονται στα όρια της Κοινότητας».*

1. *Τα χαρακτηριστικά του συγκεκριμένου ακινήτου και τις ανάγκες του Δήμου.*

***Καλείται η Οικονομική Επιτροπή***

***Α)*** *Να εγκρίνει τη διενέργεια πλειοδοτικής δημοπρασίας, για την εκμίσθωση της παραπάνω*

*συνολικής έκτασης 18 στρεμμάτων στη θέση «ΜΑΡΜΑΡΙΑ» της Κοινότητας*

*Ακοντίου, Δήμου Λεβαδέων, και*

***Β)*** *Να καθορίσει τους όρους διακήρυξης της εν λόγω πλειοδοτικής δημοπρασίας.*

Η Οικονομική Επιτροπή λαμβάνοντας υπόψη :

- Το με αρ. πρωτ. 19214/11-10-2021 έγγραφο του Τμ. Εσόδων & Περιουσίας του Δήμου Λεβαδέων που είχε διανεμηθεί .

-την 6/2021 απόφαση της Κοινότητας Ακοντίου

- το σχέδιο διακήρυξης που είχε διανεμηθεί

-το άρθρο 195 του Ν.3463/2006

- τις διατάξεις του ΠΔ 270/81

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

- Τις διατάξεις του άρθρου 3 του Ν. 4623/9-8-2019 (που αντικατέστησε το άρθρο 72 του Ν. 3852/10)

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**α)Εγκρίνει τη διενέργεια πλειοδοτικής δημοπρασίας , για την εκμίσθωση** καλλιεργήσιμης γης, **συνολικής έκτασης 18**,00 στρεμμάτων **στη θέση** «ΜΑΡΜΑΡΙΑ),  **της Κοινότητας Ακοντίου Δήμου Λεβαδέων.**

β)Καταρτίζει τους όρους , φανερής , προφορικής πλειοδοτικής δημοπρασίας για την εκμίσθωση καλλιεργήσιμης γης της Κοινότητας Ακοντίου στη θέση «ΜΑΡΜΑΡΙΑ» επιφάνειας 18**,00 στρεμμάτων** , ως παρακάτω :

**ΑΡΘΡΟ 1**

Η δημοπρασία θα είναι φανερή και προφορική και θα διεξαχθεί στο Δημοτικό Κατάστημα Λιβαδειάς την **02/12/2021** (τουλάχιστον δέκα μέρες μετά την τελευταία δημοσίευση της περιληπτικής διακήρυξης) **ημέρα Πέμπτη** και **ώρα 12.00 μ.μ. έως 12.30 μ.μ.** ενώπιον της αρμόδιας Επιτροπής Διενέργειας Δημοπρασιών βάσει του Π.Δ. 270/81.

**ΑΡΘΡΟ 2**

Το ακίνητο που νοικιάζεται είναι αγρόκτημα καλλιεργήσιμης έκτασης 18 στρεμμάτων, κυριότητας της Τοπικής Κοινότητας Ακοντίου, στη θέση «ΜΑΡΜΑΡΙΑ» και η οποία δεν είναι απαραίτητη για τις ανάγκες της τοπικής κτηνοτροφίας.

**ΑΡΘΡΟ 3**

Η διάρκεια της εκμίσθωσης ορίζεται για **τέσσερα (4)** **καλλιεργητικά** **έτη**, η οποία θα αρχίσει από την επόμενη της υπογραφής της σύμβασης.

**ΑΡΘΡΟ 4**

Η πρώτη προσφορά για την παραπάνω δημοτική έκταση είναι **31,00 ευρώ/στρέμμα, ετησίως.**

**ΑΡΘΡΟ 5**

Για να γίνει κάποιος δεκτός στη δημοπρασία πρέπει να είναι κατά κύριο επάγγελμα αγρότης καθώς και να είναι κατά προτεραιότητα κάτοικος της Κοινότητας Ακοντίου.

Εφόσον δεν υπάρξει ενδιαφέρον από τους κατοίκους της Κοινότητας Ακοντίου τότε προηγούνται οι λοιποί δημότες του Δήμου Λεβαδέων και εφόσον δεν υπάρξει ενδιαφέρον από αυτούς τότε μεταξύ των άλλων υποψηφίων, ενώ αποκλείονται αυτοί που δεν έχουν εκπληρώσει τις υποχρεώσεις τους έναντι του Δήμου, υπάρχει δηλαδή βεβαιωμένη οφειλή.

Αναλυτικότερα, οι ενδιαφερόμενοι, κατά την ημέρα της δημοπρασίας, θα πρέπει να προσκομίσουν τα εξής δικαιολογητικά :

α) Αντίγραφο της αστυνομικής ταυτότητας

β) Αντίγραφο του εκκαθαριστικού σημειώματος, του τελευταίου οικονομικού έτους.

γ) Γραμμάτιο σύστασης παρακαταθήκης του Τ.Π. & Δ ή εγγυητική επιστολή αναγνωρισμένης τράπεζας, ποσού ίσου προς το 1/10 του οριζόμενου στη διακήρυξη (σχετικό άρθρο 6) ελάχιστου ορίου πρώτης προσφοράς, **ήτοι 55,80 ευρώ.**

δ) Ασφαλιστική ενημερότητα Ο.Γ.Α. όπου αποδεικνύεται ότι ασκεί κατά κύριο λόγο το επάγγελμα του αγρότη.

ε) Πιστοποιητικό μόνιμης κατοικίας.

ζ) Βεβαίωση της Ταμειακής υπηρεσίας του Δήμου Λεβαδέων, περί μη οφειλής.

η) Νόμιμο πληρεξούσιο, στην περίπτωση που κάποιος πλειοδοτεί για λογαριασμό κάποιου άλλου.

**ΑΡΘΡΟ 6**

Για να γίνει κάποιος δεκτός στη δημοπρασία, πρέπει να καταθέσει στην επιτροπή διενέργειας της δημοπρασίας ως εγγύηση γραμμάτιο σύστασης παρακαταθήκης του Ταμείου Παρακαταθηκών & Δανείων, ή εγγυητική επιστολή αναγνωρισμένης τράπεζας, απ’ αυτόν που επιθυμεί να λάβει μέρος στη δημοπρασία, ή άλλου που να ενεργεί για λογαριασμό του διαγωνιζόμενου, ποσού ίσου προς το 1/10 του οριζόμενου στη διακήρυξη ελάχιστου ορίου πρώτης προσφοράς, **ήτοι 55,80 ευρώ.**

Η εγγυητική αυτή επιστολή αντικαθίσταται, μετά την υπογραφή της σύμβασης με άλλη εγγύηση ποσού ίσου προς το ποσοστό 10% επί του επιτευχθέντος μισθώματος, για την εξασφάλιση της έγκαιρης και εντός των από τη διακήρυξη οριζομένων προθεσμιών καταβολής του μισθώματος.

Η εγγυητική αυτή επιστολή, θα καταπίπτει στο σύνολό της υπέρ του Δήμου, σε περίπτωση μη

εμπρόθεσμης καταβολής του μισθώματος, θα επιστραφεί δε μετά τη λήξη της μίσθωσης και αφού προηγουμένως διαπιστωθεί από τον εκμισθωτή Δήμο ότι κανένας από τους όρους της σύμβασης ή του νόμου δεν παραβιάσθηκε.

Η δημοπρασία είναι φανερή και προφορική και η προσφορά αναγράφεται στα πρακτικά με τη σειρά που εκφωνήθηκε.

**ΑΡΘΡΟ 7**

Αν κάποιος πλειοδοτεί για λογαριασμό άλλου, οφείλει να δηλώσει αυτό στην Επιτροπή της δημοπρασίας πριν την έναρξη του διαγωνισμού, στην οποία πρέπει να παρουσιάσει για το σκοπό αυτό νόμιμο πληρεξούσιο, αλλιώς θεωρείται ότι μετέχει για δικό του λογαριασμό.

**ΑΡΘΡΟ 8**

Ο πλειοδότης που θα αναδειχθεί υποχρεούται να παρουσιάσει αξιόχρεο εγγυητή, που θα υπογράψει τα πρακτικά της δημοπρασίας και θα ευθύνεται αλληλέγγυα σε ολόκληρο με τον ενοικιαστή, για το κτήμα και την εκπλήρωση των όρων της σύμβασης.

**ΑΡΘΡΟ 9**

Κάθε προσφορά είναι δεσμευτική για τον πλειοδότη, η δε δέσμευση αυτή μεταβαίνει αλληλοδιάδοχα από τον πρώτο στους ακόλουθους και επιβαρύνει οριστικά τον τελευταίο πλειοδότη.

**ΑΡΘΡΟ 10**

Ο τελευταίος πλειοδότης δεν αποκτά κανένα δικαίωμα αν δεν εγκριθούν τα πρακτικά της δημοπρασίας από την Οικονομική Επιτροπή και όποια άλλη διοικητική αρχή απαιτηθεί.

**ΑΡΘΡΟ 11**

Ο τελευταίος πλειοδότης υποχρεούται μέσα σε δέκα (10) ημέρες από την κοινοποίηση της απόφασης της αρμόδιας αρχής για την έγκριση του αποτελέσματος της δημοπρασίας, να προσέλθει με τον εγγυητή του για την σύνταξη και υπογραφή του συμφωνητικού, διαφορετικά, η εγγύηση που κατατέθηκε εκπίπτει υπέρ του Δήμου χωρίς δικαστική παρέμβαση και γίνεται αναπλειστη-ριασμός σε βάρος αυτών και των εγγυητών τους, που ενέχονται όλοι για την τυχόν ζημία του Δήμου από τη νέα δημοπρασία.

**ΑΡΘΡΟ 12**

Ο Δήμος δεν ευθύνεται έναντι του μισθωτή, ούτε υποχρεούται σε επιστροφή ή μείωση του μισθώματος ή και λύση της σύμβασης χωρίς να υπάρχει λογική αιτία.

**ΑΡΘΡΟ 13**

Από την ημερομηνία που κοινοποιήθηκε στον τελευταίο πλειοδότη η απόφαση της αρμόδιας αρχής για την έγκριση του αποτελέσματος της δημοπρασίας, θεωρείται ότι η σύμβαση έχει καταρτισθεί οριστικά.

**ΑΡΘΡΟ 14**

Το μίσθωμα θα καταβάλλεται τον μήνα Οκτώβριο κάθε έτους, στο τραπεζικό λογαριασμό του Δήμου Λεβαδέων, που θα υποδείξει ο εκμισθωτής, σύμφωνα με το άρθρο 23 του Ν. 4172/2013 όπως τροποποιήθηκε με το άρθρο 13 του Ν. 4646/2019, και όχι πέραν της λήξης του συμφωνητικού.

Επίσης κατά την ημέρα της υπογραφής της σύμβασης θα καταβληθεί το μισό του ετήσιου μισθώμα-τος σαν πρόσθετη εγγύηση, η οποία θα αφαιρεθεί από την τελευταία δόση του συμφωνηθέντος μισθώματος.

Τα τέλη χαρτοσήμου, οι φόροι γενικά, βαρύνουν τον πλειοδότη. Τις δαπάνες δημοσίευσης στις εφημερίδες αναλαμβάνει ο Δήμος.

**ΑΡΘΡΟ 15**

Σιωπηρή αναμίσθωση ή υπεκμίσθωση του μισθίου από τον μισθωτή, απαγορεύεται απόλυτα.

Μόλις λήξει η μίσθωση, το κτήμα θα παραδοθεί στον Δήμο στην κατάσταση που το παρέλαβε, ο Δήμος δε, οφείλει να ελέγξει την κατάστασή του.

**ΑΡΘΡΟ 16**

Ο μισθωτής υποχρεούται να διατηρεί την κατοχή του μισθίου, τις υπέρ αυτού δουλείες, τα όρια αυτού, να προστατεύει αυτό από κάθε καταπάτηση και γενικά να διατηρεί το μίσθιο σε καλή κατάσταση, διαφορετικά υποχρεούται σε αποζημίωση.

**ΑΡΘΡΟ 17**

Σε περίπτωση ανομβρίας, ξηρασίας και άλλων απρόβλεπτων παραγόντων ο Δήμος δε φέρει καμία ευθύνη και το μίσθωμα θα καταβάλλεται κανονικά από τον ενοικιαστή.

**ΑΡΘΡΟ 18**

Ο Δήμος δεν έχει καμία υποχρέωση να αρδεύσει με δημοτικό νερό τη συγκεκριμένη έκταση.

**ΑΡΘΡΟ 19**

Ο μισθωτής υποχρεούται, σε περίπτωση όπου ο Δήμος αποφασίσει την πώληση ή την εκμετάλλευση του ανωτέρω αγροκτήματος να το παραδώσει αυτό χωρίς καμία απαίτηση.

**ΑΡΘΡΟ 20**

Η δημοπρασία επαναλαμβάνεται οίκοθεν από τον Δήμαρχο εάν δεν παρουσιασθεί κατά την δημοπρασία αυτήν πλειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν :

α) Το αποτέλεσμα αυτής δεν εγκριθεί από την Οικονομική Επιτροπή ή το Δημοτικό Συμβούλιο ή την αρμόδια Διοικητική Αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

β) Μετά την κατακύρωση της δημοπρασίας, ο τελευταίος πλειοδότης και ο εγγυητής αρνούνται να υπογράψουν τα πρακτικά, ή τη σύμβαση μίσθωσης, και όταν μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστο δε όριο προσφοράς ορίζεται στο όνομα αυτού ποσό, το οποίο μπορεί, να μειωθεί με απόφαση του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του Δημάρχου αναφερόμε-νης στους όρους της πρώτης διακήρυξης και δημοσιευομένης, πέντε (5) τουλάχιστον ημέρες πριν την ημέρα της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

**ΑΡΘΡΟ 21**

Τα πρακτικά της δημοπρασίας εγκρίνονται από την Οικονομική Επιτροπή, μπορούν δε να ακυρω-θούν αυτά για οποιαδήποτε αιτία χωρίς καμία αξίωση από τον τελευταίο πλειδότη κατά του Δήμου.

**ΑΡΘΡΟ 22**

Η διακήρυξη θα δημοσιευθεί με φροντίδα του Δημάρχου τουλάχιστον δέκα (10) ημέρες πριν τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και στη ιστοσελίδα του Δήμου.

Περίληψη της διακήρυξης θα δημοσιευθεί μέχρι και την **22/11/2021**, ημέρα Δευτέρα

Στις ημερήσιες νομαρχιακές εφημερίδες «ΣΚΥΤΑΛΗ» και «ΜΑΝΙΦΕΣΤΟ» και στην εβδομαδιαία νομαρχιακή εφημερίδα «ΔΙΑΒΗΜΑ». .

**ΑΡΘΡΟ 23**

Πληροφορίες για τη δημοπρασία παρέχονται από το Τμήμα Εσόδων & Περιουσίας, όλες τις εργάσιμες ημέρες και ώρες 8.00 π.μ. έως 15.00 μ.μ. Διεύθυνση Σοφοκλέους 15, τηλέφωνο

2261-3-50877, 2261-3-50878.

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.

**Η απόφαση πήρε αριθμό 286/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 29-10-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Τόλιας Δημήτριος

6. Μπράλιος Νικόλαος

7. Καραμάνης Δημήτριος